Mobile World Congress 2014 – sådan følger du med
Forside / Nyheder / Mobile World Congress 2014 – sådan følger du med
– Udgivet d. 22. februar 2014 - 08:19Kategori: Nyheder
MWC: Her kan du læse, hvordan du følger med i verdens største mobilevent, og hvordan MereMobil.dk dækker arrangementet.
Mobile World Congress er ikke bare verdens største dedikerede mobilevent. Det er også den mest betydningsfulde. Over de seneste år er deltagerantallet steget voldsomt, og det er nu i højere grad end nogensinde før, stedet at være hvis man har interesser i mobilindustrien.
Mobile World Congress (Foto:MereMobil.dk)
I 2011 deltog 60.361 personer, mens der sidste år var 72.534 deltagere. Det vigtige er ikke deltagerantallet, men hvem der kommer. Faktisk var der i 2013 hele 4.300 CEOs til stede, og 57 procent af deltagerne var yderligere ledelsespersoner.
MereMobil.dk er også i Barcelona sammen med 3.400 andre kollegaer fra pressen, der repræsenterer over 1.500 medier rundt i verden.
Sådan dækkes MWC 2014
MereMobil.dk sætter alle sejl til, for at bringe dig de vigtigste nyheder fra Mobile World Congress.
Arrangementet åbner mandag den 24. februar og varer til torsdag den 27. februar 2014. Men allerede søndag den 23. februar afholdes de første arrangementer.
Vi kan ikke fysisk være til stede alle steder, men vi forsøger så godt vi kan at få det hele med.
Når der ikke er pressemøder, flyver vi rundt ved arrangementet, hvor vi laver interviews, skriver artikler og optager web-TV indslag.
Hele ugen vil MereMobil.dk bugne af mobilnyt fra Barcelona.
Det er særligt søndag og mandag, som du skal have booket i kalenderen.
Ikke fordi der ikke sker noget de andre dage, men nedenstående er de arrangementer, som hele verden har et ekstra vågent øje overfor.
– LG pressebriefing
– Huawei pressemøde
– Nokia pressemøde
– Sony pressemøde
– Samsung Unpacked 5 event
Chat live med os
På arrangementer med så mange mennesker samlet, er der ofte problemer med netforbindelserne. Men hvis de ellers ikke driller for meget, så kan du chatte med John G. fra MereMobil.dk, mens han løbende rapporterer hvad der sker.
Vi har udvalgt følgende tre live-arrangementer.
Søndag den 23. februar 2014 klokken 15.00-16.00
Eventsite: Huawei.com
Livechat: Her kan du følge Huawei pressemøde
Mandag den 24. februar 2014 klokken 8.30-9.30
Eventsite: Nokia.com
Livechat: Her kan du følge Nokias pressemøde
Mandag den 24. februar 2014 klokken 20.00-21.00
Livestream: Youtube.com/samsungmobile
Livechat: Her kan du følge Samsungs pressemøde
Skulle der opstå mulighed for yderligere livechats, vil vi give besked her på siten, samt via Facebook og Twitter.
HTC vil ikke afholde pressemøde på MWC 2014, men har deres egen event den 25. marts 2014.
God fornøjelse med årets vigtigste event, der tegner tendensen af, hvad der er på vej i det kommende år.
MWC 2014 har overskriften Creating What’s Next. Arrangørerne skriver selv, at hvad der bliver det kommende NEXT vil sandsynligvis blive ført på Mobile World Congress 2014.
Tags: Mobile World Congress, MWC, MWC 2014